MABAPI LE RENA
Lenaneo la Thuto ya Beibele
Sehlogo sa go Feta
TABA YA LETLAKALA LA KA NTLE Kamoo o ka Itlhokomelago Gakaone
Hlapi ya parrot–Na ke Motšhene wa go Dira Santa?
O ka rata go bala sehlogo se ka leleme lefe? %%
Magareng a lekgolo la bo-14 le la bo-16 la nywaga, borathutamahlale le boradifilosofi ba Yuropa ba ile ba thoma go kwešiša legohle ka tsela yeo e bego e thulana le dithuto tša Kereke ya Katholika. Monna yo mongwe yo a ilego a hlahloba legohle ka lefsa ke Galileo Galilei.
PELE ga mehla ya Galileo, batho ba bantši ba be ba dumela gore letšatši, dipolanete le dinaledi di be di dikologa lefase. Tumelo yeo e be e le karolo ya thuto ya semolao ya Kereke ya Katholika.
Mopapa John Paul II o ile a dumela gore Kereke ya Katholika ga se ya ahlola Galileo ka toka
Na Lekgotla la Kereke ya Roma Katholika le ile la Tlaiša Galileo?
Boradihistori ba bangwe ba boletše gore Lekgotla la Kereke ya Roma Katholika le ka ba le ile la tlaiša Galileo. Kahlolo yeo a e neilwego e re, go be go nyakega gore Galileo a “botšološišwe ga sehlogo” e le gore go tsebje maikemišetšo a gagwe a kgonthe. Go ya ka Lekgotla leo, polelwana yeo gantši e be e bolela “tlaišo,” mohlomongwe “go tšhošetšwa ka mantšu goba go kwešwa bohloko mmeleng.”